**ZAPISNIK SJEDNICE ŠKOLSKOG ODBORA**

Zapisnik sa 44. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 17. ožujka 2017. godine s početkom u 14:30 sati u prostorijama OŠ Vjekoslava Kaleba.

Sjednici su nazočni: Kristijan Jareb, predsjednik; Magdalena Martinović, Sanja Milin, Višnja Štropin, Maja Klarin i Silvio Šoda, članovi; Sanda Crvelin, ravnateljica.

Nenazočan: Andrija Berak

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 43. sjednice,
2. Donošenje prijedloga statuta OŠ Vjekoslava Kaleba
3. Prethodna suglasnost Školskog odbora za produljenje ugovora spremačici/kuharici na određeno puno radno vrijeme (40 sati tjedno) do 60 dana
4. Razno

***Ad.1.*** Na zapisnik sa 43. sjednice Školskog odbora nitko od članova nije imao primjedbe te je zapisnik jednoglasno usvojen.

***Ad.2.***Tajnik je u materijalima za sjednicu dostavio i nacrt Statuta OŠ Vjekoslava Kaleba sa navedenim izmjenama u odnosu na statut koji je na snazi. Prijedlog statuta je dana na daljnju raspravu i usvajanje. Nakon provedene rasprave isti je jednoglasno usvojen. Ovaj prijedlog statuta će se dostaviti osnivaču na suglasnost, prije donošenja.

**ZAKLJUČAK**

1. **Donosi se prijedlog Stauta OŠ Vjekoslava Kaleba, koji će se dostaviti osnivaču na suglasnost.**

***Ad.3.*** Ravnateljica je zbog bolovanja kuharice/spremačice Danice Žurić, 03. ožujka 2017. zaposlila Zoranu Olivari na zakonski rok od 15. dana i prijavila potrebu Uredu državne uprave. Kako u navedenom roku nije došla suglasnost Ureda, ravnateljica traži suglasnost za produljenjem roka do povratka djelatnice na rad, a najdulje do 60. dana. Članovi ŠO su jednoglasno prihvatili prijedlog ravnateljice.

**ZAKLJUČAK**

1. **Daje se suglasnost ravnateljici za produljenjem ugovora o radu do 60. dana, Zorani Olivari za radno mjesto kuharice/spremačice (16. svibnja 2017.)**

***Ad.4.*** Pod točkom *Razno* nije bilo rasprave

Sjednica je završila u 15:15 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/17-01/67

URBROJ: 2182/1-12/1-10-03-17-2

Tisno, 17. ožujka 2017.